Tuget n yiselmaden nnan-d d asentel igerrzen, amsalɣu wis 14 yenna-d: « d asentel yelhan acukan awi yufan ad yili leqdic s telqayt i yakk idlisfusen n tmaziɣt, yerna d imussnawen n tutlayt-a ara tt-igezmen deg rray ». Ma d amsalɣu wis 10 yessegza-d tiriritis: « Ilaq ad binen yiswiren, ad beddlen yigburen n udlisfus almend n wahil d leɛmer n unelmad. Mači am akka llan tura ». Amselɣu wis 13 yura-d : « yal mi ara d-yili ubeddel n udlisfus n uswir wis ukkuẓ d adlis-nni iɛeddan xir wala win i d-yennulfan, nekk ɣur-i d adlisfus yezri axir wala wagi aladɣa segmi i as-d-rnan tantaliyin-nniḍen ».